Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: megállapításánál a Hivatalnak a sérelmezett jogszabályban (1998. évi XC. törvény) megállapított összeg figyelembevételével kellett a kárpótlás mértékét panaszos részére megállapítani. A vizsgálat azt is feltárta, hogy a kárpótlás összegéről
Paragraph Index: 873

13. § (1) bek.] megsértése miatt indított az ügyben vizsgálatot. A Fővárosi Ingatlan Közvetítő Vállalat és panaszos által kötött adásvételi szerződés alapján utóbbi az ingatlan 4/8-ad részét szerezte meg, melynek ingatlan-nyilvántartási bejegyzését a határidő megtartásával kérte. Az országgyűlési biztos általános helyettesének vizsgálata feltárta, hogy a Földhivatal eljáró ügyintézője határozatával panaszos tulajdonjogát — kérelmében foglaltaktól eltérően nem az ingatlan 4/8-ad részére, hanem — helytelenül az egész ingatlanra bejegyezte, majd később a hiba kijavítását is jogszabálysértő módon intézte el. A vizsgálat megállapította, hogy a Földhivatal a tényállás feltárásának elmulasztásával megsértette a jogbiztonság [Alk. 2. § (1) bek.] alkotmányos elvét. Ugyanakkor ez az eljárás sérti panaszos tulajdonhoz való jogát [Alk. 13. § (1) bek.] is azáltal, hogy panaszos által vásárolt ingatlan tulajdonjogának terjedelmét a valóságtól eltérő módon tüntette fel az ingatlan-nyilvántartásban. Tekintettel arra, hogy a megkeresés teljesítésével egyidejűleg a Földhivatal az ingatlan tulajdonjogára vonatkozó téves bejegyzést a hatályos jogszabályok rendelkezéseinek megfelelően kijavította, miáltal az előidézett, alkotmányos jogokkal összefüggő visszásságot megszüntette, ezért az országgyűlési biztos általános helyettese ajánlást nem tett, viszont az ügy vizsgálatáról készült jelentés egy példányának megküldésével panaszost, valamint a Fővárosi Földhivatalt is tájékoztatta. 2000/88/II. szám OBH 2781/1999. I. Az Alkotmány 2. § (1) bekezdésével összefüggésben visszásságot okoz, ha a megyei FM Hivatal a törvényben írt határidőig a földkiadásról nem rendelkezik. II. Az Alkotmány 13. § (1) bekezdésével összefüggésben visszásságot okoz, ha a megyei FM Hivatal határozathozatali kötelezettségének elmulasztásával gátolja, hogy a részarány-tulajdonos részaránytulajdonának megfelelő aranykorona értékű földön tulajdonosi jogait gyakorolja. A panaszos azt sérelmezte, hogy részaránytulajdonának megfelelő aranykorona értékű termőföld kiadásáról a földkiadó bizottság határozatot nem hozott annak ellenére, hogy a földkiadásról 1995-ben — a jegyzőkönyv tanúsága szerint — megegyeztek. A jogbiztonság [Alk. 2. § (1) bek.], valamint a tulajdonhoz való jog [Alk. 13. § (1) bek.] megsértésének gyanúja miatt indított az ügyben vizsgálatot az országgyűlési biztos. A panaszos a 15/1956. számú Tsz. tulajdoni külön lap tanúsága szerint Bugyi község közigazgatási területén — beviteli kötelezettség alapján keletkezett — 7,24 aranykorona értékű részaránytulajdonnal rendelkezik. A részaránytulajdonának megfelelő aranykorona értékű termőföld kiadásáról a földkiadó bizottság működése megszűnéséig —

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes